《题智门寺寄住山伊岩玉老》
宋代·宋伯仁

笋轿冲烟落翠巅，白岩山裹借床眠。
饱听溪水云深处，笑索梅花雪后天。
几世世修三世福，万灯灯是一灯缘。
吾生误读磨崖颂，落得吴霜点鬓边。

作者简介：湖州人，一作广平人，字器之，号雪岩。理宗嘉熙时，为盐运司属官。工诗，善画梅。有《西塍集》、《梅花喜神谱》、《烟波渔隐词》。